КОИ БОДИТА СА УДОБНИ ЗА ВАШЕТО БЕБЕ?
Когато купувате боди за бебето, съобразете най-важното – да му бъде **удобно**. Това означава да позволява на мъничето да се движи свободно, да бъде приятно за кожата му, която е изключително чувствителна и се нуждае от време, преди да се адаптира към средата. 
Вълненията около появата на новия член на семейството много често ни **тласкат към непрактични покупки**. Подобни грешки допускаме и по отношение на бодитата – избираме ги с **размер „точно по мярка“ на новороденото, „сладки“, украсени с различни панделки, копченца и други аксесоари**, а после се оказва, че в голямата си част са останали необлечени, защото неусетно са омалели. Когато поживеете известно време със своето бебче, ще разберете, че **най-важното при избора на боди** и изобщо на дрешки е те да бъдат практични и удобни, а не екстравагантни, модерни или „точно по мярка“.

